Hit Counter 0004081318 Since: 01-02-2011
उत्तराखण्ड लोक मार्गो,लोक पार्को तथा अन्य लोक स्थलांे में अनिधिकृत धार्मिक संस्थानों को हटाने,पुनरस्थापित करने तथा नियमितिकरण हेतु जिला स्तरीय समिति की बैठक जिलाधिकारी डा0 नीरज खैरवाल की अध्यक्षता में आयोजित की गयी।
रूद्रपुर 04 नवम्बर- उत्तराखण्ड लोक मार्गो,लोक पार्को तथा अन्य लोक स्थलांे में अनिधिकृत धार्मिक संस्थानों को हटाने,पुनरस्थापित करने तथा नियमितिकरण हेतु जिला स्तरीय समिति की बैठक जिलाधिकारी डा0 नीरज खैरवाल की अध्यक्षता में आयोजित की गयी। जिलाधिकारी ने उप जिलाधिकारियों को निर्देश देते हुये कहा कि इस सम्बन्ध में तहसील स्तर पर नियमित बैठके की जाय। जिलाधिकारी ने सभी उप जिलाधिकारियों को हटाये जाने वाले व पुनरस्थापित किये जाने वाले धार्मिक स्थलों का स्वयं निरीक्षण कर उनके फोटोग्राफ उपलब्ध कराने को भी निर्देश दिये। उन्होने कहा जो धार्मिक संरचनाओं का नियमितिकरण किया जाना है,यदि वह राजस्व भूमि में है उनका शीघ्र नियमितिकरण किया जाय। उन्होने कहा नियमितिकरण करने वाले स्टेक्चर जो वन भूमि में स्थापित है उनके नियमितिकरण की कार्यवाही करने हेतु वन विभाग के अधिकारियों को पत्र लिखा जाय।
जिलाधिकारी ने कहा जिन संरचनाओं को हटाया जाना है,उन पर शीघ्र कार्यवाही करते हुये अतिक्रमण हटाया जाय। उन्होने कहा अतिक्रमण जिस विभाग की प्रापर्टी में है उस विभाग के अधिकारी अतिक्रमण हटाने के लिये स्वयं आगे आयेगें। इस कार्य में सम्बन्धित उप जिलाधिकारी व पुलिस क्षेत्राधिकारी उनका पूरा सहयोग करेगें। उन्होने कहा अनिधिकृत धार्मिक संरचनाओं को हटाने व पुनरस्थापित करने हेतु सम्बन्धित उप जिलाधिकारी व पुलिस क्षेत्राधिकारी कार्ययोजना बनाकर कार्य करें।
अपर जिलाधिकारी प्रताप सिंह शाह,एएसपी देवेन्द्र पिंचा,ओसी कलक्ट्रेट युक्ता मिश्र, एसडीएम विनीत तोमर,रोहित मीणा,पूरन सिंह राणा,नरेश चन्द्र दुर्गापाल,विनोद कुमार,विजयनाथ शुक्ल,दयानंद सरस्वती, तहसीलदार आदि उपस्थित थे।